**ג'נה לי דוואן** (באנגלית: **Jenna Lee Dewan**; נולדה ב-3 בדצמבר 1980) היא שחקנית, רקדנית ומנחת טלוויזיה אמריקאית. החלה את הקריירה שלה כרקדנית ליווי לאומנים כגון כריסטינה אגילרה, מיסי אליוט וג'נט ג'קסון. לאחר מכן שיחקה בסרטים "סטפ אפ" ו"רוקדים", ובסדרות הטלוויזיה "אימה אמריקאית: המלון" ו "המכשפות מאיסט אנד".

ביוגרפיה
--------

דוואן נולדה בהרטפורד, קונטיקט שבארצות הברית, למשפחה מרקע נוצרי בעיקרה. אביה הוא דריל דוואן ומשפחתו ממוצא סורי-לבנוני ופולני. אמה היא ננסי (לבית בורש) ממוצא גרמני ובריטי. אביה בעברו שיחק פוטבול באוניברסיטת נוטרדאם, כרץ אחורי. הוריה התגרשו כאשר בצעירותה של דוואן, ואמה נישאה בשנית לאחר מכן. דוואן התחנכה בבית ספר פרטי קתולי לבנות(אנ') במרילנד, לאחר מכן עברה לתיכון בטקסס הייתה דוואן-טייטום מעודדת. היא סיימה את לימודיה בשנת 1999, ונבחרה למלכת הנשף בשנתה האחרונה. לאחר סיום התיכון למדה באוניברסיטת דרום קליפורניה.

קריירה
------

לפני שדוואן-טייטום החלה את קריירת המשחק שלה היא הייתה רקדנית רקע. היא עבדה עם זמרים ולהקות כמו ג'נט ג'קסון, אן סינק, שון "פאף דדי" קומבס, טוני ברקסטון, סלין דיון, מיסי אליוט, ריקי מרטין. דוואן-טייטום הופיעה גם בסרט הקומדיה "חתיכה של הפתעה" בתור רקדנית גיבוי, וגם בקליפ של כריסטינה אגילרה בסינגל "לא עצמי הלילה" בשנת 2010.

בשנת 2006 כיכבה דוואן-טייטום בדרמת הריקוד סטפ אפ ושיחקה את נורה קלארק, תלמידה לריקוד שחברה עם נער בעייתי שנשלח לשירות בקהילה כשרת בבית הספר שלה. הסרט ייצר כ-119 מיליון דולרים ברחבי העולם. על הסט של הסרט סטאפ אפ הכירה דוואן-טייטום את צ'נינג טייטום, ולאחר זוגיות של כ-4 שנים הם נישאו.

באוגוסט 2008, כיכבה דוואן-טייטום בסרט הטלוויזיה, "שערוריית המעודדות מטקסס", העוקבת אחרי חמש בנות-עשרה מרדניות, כאשר דוואן-טייטום שיחקה בתפקיד מאמנת הכושר והמשמעת שלהן.

בנובמבר 2009 הופיעה דוואן-טייטום בקומדיה "בתולה אמריקאית" לצד רוב שניידר. באוגוסט 2010, לוהקה לסרט הפשע "בגידה בין חברים", ששוחרר ל-DVD בספטמבר 2011.

במרץ 2011, לוהקה דוואן לפיילוט של NBC "מועדון הפלייבוי", ובחודש מאי באותה שנה, הוציאה NBC את הסדרה בעונה מלאה. דוואן-טייטום לוהקה לתפקיד באני ג'ייני, כשפנפנת פלייבוי פרובוקטיבית שעובדת במועדון פלייבוי בשיקגו בשנת 1961. הסדרה הופיעה לראשונה ב-19 בספטמבר 2011, ל-5.2 מיליון צופים, אך בשל תגובות מעורבות ממבקרים ודירוגים נמוכים, ביטלה NBC את הסדרה לאחר שלושה פרקים בלבד, באוקטובר 2011.

ב-14 בספטמבר 2012 הופיעה דוואן-טייטום בסרט הקומדיה רומנטית "10 שנים", שהופק על ידי בעלה צ'נינג טייטום. מינואר 2013 היא מופיעה בסדרת הטלוויזיה "המכשפות מאיסט אנד". ב-2015 גילצנ את לוסי ליין (אנ') בסדרת גיבורות-העל "סופרגירל" המבוססת על דמויות מבית DC קומיקס.

בשנים 2018–2019 גילמה נציגת מכשור רפואי בעונה הראשונה של סדרת הדרמה הרפואית "המתמחה".

### הפקות andOut33

היא הקימה בשותפות ביחד עם ריד קרולין, אדם מרטינגנו, ברט רודריגז, ובעלה לשעבר השחקן צ'נינג טייטום, חברת הפקות בשם "andOut33". ההפקה הראשונה שלהם הייתה סרט תיעודי שנקרא "כדור הארץ עשוי זכוכית"; הסרט הוקרן בבכורה בפסטיבל הסרטים טרייבקה בשנת 2010. דוואן וטייטום גם הפיקו בפועל את "סטפ אפ: הסדרה" שעלתה לשידור בשנים 2018–2022 ב-YouTube RED וברשת הטלוויזיה Starz.

חיים אישיים
-----------

דוואן, 2019
בשנת 2006, פגשה את השחקן צ'נינג טייטום על הסט של הסרט "סטפ אפ" בו שניהם כיכבו, והם התחילו לצאת זמן קצר לאחר גמר הצילומים. הם התארסו בספטמבר 2008 במאווי, הוואי. הם נישאו ב-11 ביולי 2009 בכנסייה במליבו, קליפורניה, ובמשך כעשור היא הייתה נודעת בשם **ג'נה דוואן-טייטום** (**Jenna Dewan-Tatum**) בשנת 2013 נולדה להם בת, בלונדון. אולם הם נפרדו באפריל 2018, והתגרשו באופן רשמי ב-2019.

באוקטובר 2018 החלה בקשר זוגי עם השחקן והזמר סטיב קייזי(אנ'). בספטמבר 2019 הזוג הודיע כי הם מצפים לילד ראשון ביחד. בפברואר 2020 הזוג התארס. ב-6 במרץ 2020 נולד לזוג נולד בנם הראשון. בינואר 2024 הזוג הודיע כי הם מצפים לתינוק נוסף.

דוואן היא גם טבעונית לשעבר וגם צמחונית לשעבר. בריאיון ב-2016 סיפרה שאת ההחלטה להפסיק לאכול בשר קיבלה בסביבות גיל עשר, לאחר שצפתה בטלוויזיה בתוכנית על בתי מטבחיים. היא תומכת בזכויות בעלי חיים והשתתפה בקמפיינים נגד תעשיית העור ונגד ניסויים בבעלי חיים בתחום הקוסמטיקה. PETA הכריזו עליה כאחת משלוש "הטבעוניות הסקסיות" לשנת 2017.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2002 | חתיכה בהפתעה | רקדנית סלסה |  |
| 2005 | Waterborne | דאבי סמית' |  |
| תמרה | תמרה ריילי |  |
| 2006 | רוקדים | סשה בולוט |  |
| הטינה 2 | סאלי |  |
| סטפ אפ | נורה קלארק |  |
| 2008 | Love Lies Bleeding | אמבר |  |
| 2009 | Falling Awake | אלסנדרה |  |
| מת על נשים | שרה ג'יין |  |
| אוהבת אותם רעים | מולי טיילור |  |
| בתולה אמריקאית | פרסיליה וויט |  |
| 2011 | The Legend of Hell's Gate: An American Conspiracy | קתרין פרסקוט |  |
| Balls to the Wall | רייצ'ל מת'יוס |  |
| 10 שנים | ג'ס |  |
| בגידה בין חברים | מיה |  |
| 2012 | Slightly Single in L.A. | היילי |  |
| 2019 | ברלין סיפור אהבה | מנדי |  |
| שנת החתונה שלי | ג'סיקה |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2004 | חמישיות | היילי | פרק: "Little Man on Campus" |
| צעירים חסרי מנוח | דונה | 2 פרקים |
| 2005 | ג'ואי | טניה | פרק: "Joey and the Break-Up" |
| 2008 | חמש הנפלאים: שערוריית המעודדות מטקסס | אמה קאר | סרט טלוויזיה של Lifetime |
| 2009 | מלרוז פלייס | קנדרה וילסון | 2 פרקים |
| 2011 | מועדון הפלייבוי | באני ג'ני | תפקיד ראשי; 7 פרקים |
| 2012–2013 | אימה אמריקאית: המוסד הסגור | תרזה מוריסון | 5 פרקים |
| 2012 | She Made Them Do It | שרה ג'ו פנדר | סרט טלוויזיה של Lifetime |
| 2013–2014 | המכשפות מאיסט אנד | פרייה בושאמפ | תפקיד ראשי (2 עונות); 23 פרקים |
| 2014 | מינדי | ברוק | פרק: "Be Cool" |
| 2015–2016 | סופרגירל | לוסי ליין (אנ') | תפקיד משני (עונה 1); 13 פרקים |
| 2016 | כאילו אין מחר | טיוזדי | פרק: "No Holds Barred" |
| 2017–2018 | תוכנית אבא | ג'ן | 2 פרקים |
| World of Dance | מנחה | תוכנית מציאות; מנחה (עונות 1–2) |
| 2018 | בלייז ומכוניות הענק | ליטל באני | דיבוב; פרק: "Breaking the Ice" |
| 2018–2019 | המתמחה | ג'ולין בות' | תפקיד קבוע (עונות 1–2); 8 פרקים |
| 2019 | פסקול | ג'ואנה קאסים | תפקיד ראשי; 10 פרקים |
| 2019–2020 | Flirty Dancing | מנחה | תוכנית מציאות; מנחה (6 פרקים)
גם מפיקה |
| 2020 | רובוט צ'יקן | דמויות שונות | דיבוב; פרק: "Buster Olive in: The Monkey Got Closer Overnight" |
| 2021–הווה | הטירון | ביילי נאן | תפקיד אורח (עונה 3); תפקיד ראשי (עונה 4); 21 פרקים |
| 2022 | בואו לרקוד איתי | שופטת | תוכנית מציאות |
| *Let's Get Physical* | סאדי סמית' | סרט טלוויזיה של Lifetime |

קישורים חיצוניים
----------------

ויקישיתוף מדיה וקבצים בנושא **ג'נה דוואן** בוויקישיתוף
* 

* אתר האינטרנט הרשמי של ג'נה דוואן (באנגלית)
* ג'נה דוואן, ברשת החברתית פייסבוק

* ג'נה דוואן, ברשת החברתית אקס (טוויטר)

* ג'נה דוואן, ברשת החברתית אינסטגרם

* ג'נה דוואן, ברשת החברתית טיקטוק

* ג'נה דוואן, סרטונים בערוץ היוטיוב

* ג'נה דוואן, במסד הנתונים הקולנועיים IMDb (באנגלית)

* ג'נה דוואן, באתר "אידיבי", מאגר הידע העברי לקולנוע ישראלי ועולמי

* ג'נה דוואן, באתר AllMovie (באנגלית)

* ג'נה דוואן, באתר Rotten Tomatoes (באנגלית)

* ג'נה דוואן, באתר Box Office Mojo (באנגלית)

* ג'נה דוואן, באתר Metacritic (באנגלית)

* ג'נה דוואן, במסד הנתונים הקולנועיים KinoPoisk (ברוסית)

* ג'נה דוואן, באתר MusicBrainz (באנגלית)

הערות שוליים
------------

1. ↑  5 Things to Know About Jenna Dewan’s New Boyfriend Steve Kazee, Us Weekly, ‏30 באוקטובר 2018 (באנגלית)
2. ↑  Janet Kinosian, How slaughterhouses turned actress Jenna Dewan Tatum into a vegan, Los Angeles Times, October 27 2016
3. ↑  Back for the Year of the Snake, It’s Jenna Dewan-Tatum’s Skin-Exposing Ad, PETA, February 6, 2013
4. ↑  Jenna Dewan Tatum - Be Cruelty Free, The Humane Society of the United States
, March 10, 2014

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 10015872
* BNE: XX4837431
* BnF: cb155679097 (data)
* GND: 1019000732
* ISNI: 0000 0000 7141 0235
* LCCN: n2008000364
* MusicBrainz: b14e6591-7dff-49a3-99e7-57135d0ec4d4
* NKC: osd2013765559
* NTA: 300269323
* SUDOC: 158936183
* VIAF: 52007087
* WorldCat: lccn-n2008000364

 |